Mapes | La Conca de Barberà, la segona comarca de Catalunya amb u | NacióTarragona\nMAPES La Conca de Barberà, la segona comarca de Catalunya amb un risc més alt de rebrot\nper Roger Tugas Vilardell, 14 de juny de 2021 a les 18:53 |\nImatge aèria del pont nou de Montblanc | ACN\nTot just fa una setmana que Catalunya va aconseguir baixar dels 100 punts del risc de rebrot que delimiten el llindar del risc alt. Una fita des de la qual el país ha seguit reduint el nombre de contagis per Covid detectats, malgrat que de forma lenta i acostant-se als 3.000 positius setmanals. El risc actual català se situa en els 84 punts i, a nivell territorial, el nombre de comarques per sota dels 100 punts ja són pràcticament dues de cada tres, així com també s'hi troben més de la meitat de les ciutats.\nNota sobre el mapa: Clicant al requadre inferior dret, s'amaga la llegenda. Picant sobre cada comarca o municipi, es desplega el seu nom i tota la informació sobre el risc de rebrot i la seva evolució setmanal, la velocitat de propagació, el nombre de contagis setmanals, vacunes subministrades i altres dades sobre la situació de la pandèmia, entre el 4 i el 10 de juny. També es pot desplaçar o fer més o menys gran el zoom de la imatge.\nEn paral·lel a la reducció dels contagis, els hospitals també s'estan buidant progressivament de pacients de coronavirus, havent passat de 612 a 539 en total, mentre que, a les UCI, el descens ha estat de 203 a 180, molt lluny ja dels 731 crítics de principis de febrer. Bona part del mèrit d'aquesta millora dels indicadors és de les vacunes, ja que més de la meitat de la població catalana de 16 o més anys ja ha rebut com a mínim una de les dosis, mentre que un 30,8% ja té la pauta completa. Segons els resultats dels tests d'antígens a persones simptomàtiques, a més, la incidència seguirà caient els propers dies, motiu pel qual Salut es planteja aixecar noves restriccions, com la mascareta al carrer.\nFa una setmana, 16 comarques superaven els 100 punts de risc de rebrot, però ara ja només en queden 14 per damunt d'aquest llindar, un terç del total. Aquest indicador es calcula combinant la velocitat de propagació i la incidència de contagis en les darreres dues setmanes, cosa que permet avaluar tant la quantitat de positius que es detecten com la tendència a augmentar o a decréixer. Amb les últimes dades consolidades -del 4 al 10 de juny-, 7 comarques es troben en risc baix (menys de 30 punts), 11 tenen risc moderat (entre 30 i 70) i 9 més, moderat-alt (entre 70 i 100 punts), a banda d'una que es troba en els 100 punts exactes.\nA tres comarques, fins i tot, no s'ha detectat ni un sol contagi l'última setmana i tenen risc 0. Es tracta del l'Alta Ribagorça, el Pallars Sobirà i el Priorat. En canvi, al Ripollès només s'ha trobat un sol cas, i a les Garrigues, el Pallars Jussà, l'Aran i l'Alt Urgell, només dos. En canvi, el Berguedà triplica el llindar de risc alt de rebrot (331 punts), situant-se per davant de la Conca de Barberà (278), la Segarra (250) i el Solsonès (201), les tres comarques que dupliquen els 100 punts.\nSi es posa el focus en concret en la incidència setmanal, però, és el Solsonès qui es troba en primer lloc, amb 97,4 contagis per cada 100.000 habitants, superant el Berguedà (84,2). Escassament deu comarques tenen una ràtio superior als 50 positius i la tercera d'elles és l'Urgell (67,6), seguida de l'Alt Penedès (67,6), la Segarra (65), la Conca de Barberà (56,1) i la Terra Alta (54,6) -en aquest cas, però, només es tracta de 6 contagis, en termes absoluts-. La tercera més poblada, el Baix Llobregat, també s'hi troba per damunt per poc, amb una ràtio setmanal de 52,4.\nPel que fa a les regions sanitàries, són precisament les de l'Alt Pirineu i Aran i de Lleida les que presenten incidències més baixes, malgrat que se situaven com les que patien més contagis durant pràcticament tot l'abril. Al capdavant se situen ara la regió metropolitana sud i la de Barcelona ciutat, tot i que sense excessives diferències entre elles. El mapa següent, en tot cas, permet visualitzar com la incidència cau amb forá claredat en la zona de Ponent i del Pirineu.\nAquesta situació relativament positiva -en comparació amb la de fa poques setmanes-, però, ja no presenta una tendència tan clara al descens de contagis. En els últims set dies amb dades consolidades, només 13 de les 42 comarques van detectar menys positius que en la setmana anterior, mentre que 17 mantenen una incidència similar i en 12 aquests creixen. Malgrat tot, es tracta d'una evolució lògica, ja que aquelles comarques on ja hi ha molt pocs casos tenen un marge de millora reduït o inexistent i, per tant, ja no poden seguir reduint el nivell dels indicadors. En aquestes comarques, mantenir-se o créixer poc ja és una bona notícia.\nLa comarca que incrementa més la incidència, en tot cas, és la Segarra, amb 65 positius per 100.000 habitants més que fa una setmana. Augmenten també força al Berguedà (+58,7), la Terra Alta (+54,6), el Moianès (+44,7) i la Ribera d'Ebre (+42,3). Per contra, el descens és notable sobretot a Solsona (-90), quasi duplicant la caiguda al Ripollès (-49,6), en segon lloc, per davant de l'Alt Urgell (-35,9) i el Baix Camp (-29,1). A les comarques amb més habitants -Barcelonès, Vallès Occidental, Baix Llobregat, Maresme i Vallès Oriental-, la incidència es manté quasi intacta.\nPel que fa als 66 municipis de més de 20.000 habitants, la situació és una mica més complicada. Només n'hi ha un risc baix de rebrot, Amposta (12 punts), tot i que 18 tenen risc moderat, amb Palafrugell i Castellar del Vallès en el llindar dels 30 punts i Lleida molt a prop (33). 16 ciutats més tenen risc moderat-alt i només 31 superen els 100 punts, deu menys que fa una setmana. Igualada és la que es troba en pitjor situació (307 punts), seguida per Sant Andreu de la Barca (282), Esparreguera (269) i Salt (261).\nEn relació a l'evolució de contagis durant l'última setmana, de fet, la tendència és lleugerament positiva, ja que aquests s'han incrementat només a 13 ciutats, a 30 més s'han mantingut estables i a 23 s'han reduït. Vila-Seca és clarament la ciutat on la incidència cau més, amb 89,3 contagis per 100.000 habitants menys que fa una setmana, per davant de Premià de Mar (-62,6) i força lluny de Cambrils (-37,5), mentre que aquesta augmenta en especial a Salt (+51,4), Igualada (+47,9) i Sant Andreu de la Barca (+36,2).\nSocietat, pandèmia, coronavirus, restriccions, salut, virus, Covid-19, vacuna, comarques, ciutats, mapes, incidència, risc de rebrot, dades, Catalunya, Covid


Detenen a un pare i als seus dos fills per amenaçar amb un ganivet als vianants\nEls tres detinguts es van encarar amb els Mossos d'Esquadra.\nEls fets van tenir lloc ahir al carrer Monestir de Poblet de Reus.\nActualitzada 15/05/2016 a les 19:40\nEls Mossos d’Esquadra van detenir ahir a la nit tres homes de nacionalitat colombiana i veïns de Reus. Els fets van tenir lloc al carrer Monestir de Poblet de Reus, i els tres detinguts formen part de la mateixa família: el pare i els seus dos fills. Un dels progenitors va amenaçar i intimidar als vianants de la zona amb un ganivet. Els veïns van avisar als Mossos d’Esquadra i de seguida es van personar al lloc dels fets.\nQuan van arribar, els agents policials van demanar al detingut que parés d’intimidar als veïns, i ell es va tirar damunt d’ells amb la intenció d’agredir als agents. El pare, que en aquell moment arribava, va amagar el gabinet del seu fill. Finalment, l’altre germà va desobeir les ordres dels Mossos d’Esquadra.\nEl resultat final va ser un detingut per atemptat a l’autoritat i amenaces, un altre per encobriment, i l’últim per resistència i desobediència. Pare i fills han passat la nit a la comissaria dels Mossos d’Esquadra.


GFT s'incorpora a Barcelona Tech City com a soci corporatiu\nPublicat 16/5/2018 18:13:01CET\nGFT s'ha incorporat a Barcelona Tech City com a soci corporatiu amb l'objectiu de "potenciar la cocreació i la innovació oberta com a via de desenvolupament de la banca del futur".\nEn un comunicat aquest dimecres, l'associació Barcelona Tech City, que aglutina a emprenedors i empreses emergents, ha posat en valor GFT com a companyia tecnològica focalitzada en la "transformació digital del sector financer".\n"L'aliança permetrà a GFT formar part de la comunitat de Barcelona Tech City per promoure la innovació i transformació, així com col·laborar i realitzar projectes d'innovació oberta amb la resta de socis", ha ressaltat l'associació.\nEl director general de GFT a Espanya, Carlos Eres, ha assenyalat a Barcelona Tech City com "un dels pilars per a l'ecosistema d'empreses emergents a Barcelona amb projecció internacional", i ha subratllat que formar-ne part els ajudarà a donar-se a conèixer i col·laborar amb noves companyies.\nPer la seva banda, el president de Barcelona Tech City, Miguel Vicente, ha explicat que la incorporació de GFT "aportarà experiència en una de les verticals de negoci --el sector financer-- que més creixerà en el futur pròxim" gràcies a la tecnologia de la cadena de blocs, la intel·ligència de les dades o l'artificial.


Estones poètiques: Benvinguda!\nPodria escriure com la lentitud s'apodera dels dies i en desfà la peresa en estones poètiques. Una estona poètica és una oreneta que comunica i que et fa alçar el cap d'allà on eres o un racó de mar, dels que més estimes, i que podries pintar-lo, malgrat no tenir dots per a la pintura.\nUna estona poètica és un regal.\nUna estona poètica és una cançó que se t'endú mar a través. El mar és amb tu i amb mi. El mar guarda una immensitat de paraules que ens parlen.\nAra que sóc aquí, lector, a prop de les paraules, voldria guardar l'instant. Si desés aquesta estona poètica però, estaria cometent un crim. El crim de no deixar a les paraules la llibertat que volen per créixer i volar.\nPer això, les escric en aquest bloc que com el mar allibera i acompanya amb el vaivé de les onades. Si a tu et fa companyia durant una estona i et transmet quelcom de bell, podrem dir que la lentitud s'ha apoderat de les hores.\nFont de la imatge: Provisionals\nPublicat per SAndrA a 1:44


Inquilí morós: desnonament per impagament de lloguers. | Garanley Advocats\nEn què consisteix el desnonament per impagament de lloguer?\nQuins són els tipus de desnonament que hi ha?\nDesnonament per comodat\nEn quins altres casos es pot sol·licitar a l’desnonament?\nQuant de temps porta desallotjar un inquilí morós?\nCom és el judici de desnonament a Espanya?\nJudici de desnonament per precari\nQuines mesures no pots prendre contra l’inquilí?\nEl desnonament és moltes vegades l’única solució als problemes per impagament de la renda o incompliment de contracte. Es tracta del procediment judicial mitjançant el qual l’arrendador pot recuperar l’immoble que ha posat en lloguer.\nEl propietari pot demanar a l’inquilí quan aquest s’apodera de l’immoble sense pagar la renda corresponent. També quan deixa de pagar les despeses associades al lloguer, com els serveis, o incompleix amb els termes del contracte.\nCap propietari vol passar per aquest tipus de procediment perquè resulta incòmode i pot portar temps. De vegades, quan hi ha casos d’impagament, es tracta d’arribar a un acord amb el llogater. És possible que el retard es degui a algun problema temporal i que esperen resoldre per complir amb el seu compromís.\nPer a aquests casos es pot afegir una clàusula al contracte, atorgar més temps per realitzar el pagament o fer un descompte. Hi ha propietaris que fins i tot perdonen el pagament d’alguna mensualitat per consideració a l’inquilí. Aquestes mesures són comuns quan han mantingut una bona relació i comunicació entre les parts.\nNo sempre és així. O, fins i tot, poden arribar a un acord d’aquest tipus i el llogater torna a fallar. Llavors és quan el propietari decideix prendre accions.\nSi està clar que l’inquilí morós no té intencions de pagar llavors s’envia un burofax. En aquest s’ha d’especificar el termini que té l’arrendador per pagar el deute pendent. Si tot i així no es compleix, llavors pot acudir a un advocat especialista en dret civil.\nMitjançant el desnonament exprés dels advocats busquen que l’ordre de desnonament es concreti en el menor temps possible. D’aquesta manera, el llogater ha d’abandonar l’immoble immediatament, sense temps d’iniciar accions legals.\nL’increment de nombre de llogaters que s’apropien d’un immoble sense complir el contracte és una realitat a Espanya. Davant d’això, s’ha procurat tenir normes més contundents que permetin que l’arrendador recuperi el gaudi de la propietat.\nCal destacar que l’arrendatari té dret a la defensa i a oposar-se a la mesura. Per a això ha de demostrar que no ha de les rendes ni ha incomplert amb el contracte.\nAbans de parlar sobre el judici de desnonament express coneguem quins són els tipus de desnonament.\nEl desnonament d’immobles per comodat passa quan l’inquilí incompleix els pagaments o decideix romandre en l’habitatge més temps de l’acordat. En aquest cas hi ha un contracte en el qual s’estableix tant el temps de durada com la suma a pagar.\nTrobar una solució ràpida a aquests casos és més senzill per l’existència de l’acord. El que fa més viable comprovar la falta en què incorre l’arrendatari.\nAl contrari que el cas anterior, aquesta vegada no hi ha un contracte pel mig que estipuli ni pagament ni temps de permanència. Pot ser que passi un acord verbal, però aquest no suposa un contracte com a tal.\nPassa, per exemple, en aquells casos en què es deixa a un familiar a la cura d’un immoble. Quan ha estat ocupat sense consentiment previ o quan algun cohereu hagi fet ús exclusiu del mateix.\nA part d’aquestes també hi ha altres circumstàncies en què es pot recórrer a un judici de desnonament per precari. El fet és que en el moment en què el propietari desitja gaudir de l’immoble no s’aconsegueix un acord de desallotjament. Llavors es recorre a la via judicial.\nFins ara els casos que hem descrit tenen a veure amb l’incompliment de la renda o l’apropiació de l’habitatge de lloguer. Però, en la Llei d’Arrendaments Urbans també s’estableixen altres casos que poden acabar en l’expulsió de l’inquilí.\nAquí s’inclouen situacions com que l’inquilí subarrende l’habitatge sense el consentiment del propietari. També quan l’amo demostra que s’estan realitzant activitats il·lícites o perilloses en l’habitatge o local comercial. Si el llogater comença una obra sense autorització o provoca algun tipus de dany intencionat a l’estructura.\nPer resoldre circumstàncies com les anteriors s’ha de fer mitjançant un judici ordinari.\nEl desallotjament d’un inquilí morós d’una propietat llogada pot portar fins a més d’un any. Depèn de diversos factors el temps total que es prengui. Entre els quals podem esmentar el lloc on està l’immoble i quant tarda el propietari en demanar des que l’arrendatari deixa de pagar.\nMoltes vegades el propietari vol evadir el procés judicial, donant-li l’oportunitat a l’inquilí de pagar. Això pot allargar tot, però en altres ocasions funciona. Al menys quan l’arrendatari té intencions de complir el contracte, però fets puntuals s’ho han impedit.\nEls llocs d’Espanya en els que es triga més el desnonament dels inquilins són Sevilla, Múrcia i Màlaga. D’acord a l’informe La demora en els desnonaments. Espanya 2017 en aquestes ciutats l’expulsió pot demorar 367, 365 i 359 dies, en aquest ordre.\nMentre que les ciutats en les que es tarda menys són Àlaba (317), Saragossa (320) i Biscaia (322). La mateixa font indica que la mitjana per aconseguir el desnonament a tot Espanya és de 347 dies. L’anàlisi té en compte des que l’inquilí deixa de pagar la renda fins que s’executa la mesura de desallotjament.\nDe vegades no hi ha més remei que acudir a la via judicial per sol·licitar el desnonament per impagament de la renda. També és possible que el propietari no sol·liciti el desallotjament de l’inquilí sinó el pagament del deute que hagi acumulat. L’altra alternativa és demanar la recuperació de l’habitatge o local sense que es pagui l’import pendent.\nDes del moment en què s’admet la demanda, l’inquilí té 10 dies per pagar la totalitat del deute i així aturar el desnonament o oposar-se a la demanda. Aquest dret d’aturar el llançament s’anomena enervació i pot acudir a la mateixa només una vegada. Si torna a incórrer en la falta no el pot utilitzar de nou.\nEn el requeriment de l’Administració de Justícia que rep el demandat s’indica l’hora i el lloc de la cita, en cas que decideixi oposar-se. I té tres dies després de rebre el requeriment per sol·licitar assistència jurídica gratuïta.\nSi el demandat no atén el requeriment ni s’oposa es procedirà al desnonament.\nSi abans de fer la demanda, l’arrendador ha enviat el burofax a l’inquilí, aquest no podrà impedir el desnonament a través de la enervació.\nAquest cas és més complex que l’anterior perquè al no haver-hi un contracte depèn de la voluntat de l’inquilí d’aconseguir un acord. Des del moment en què es notifica sobre la demanda a l’inquilí, té 10 dies per contestar-la.\nLa notificació ha d’incloure la data de la vista que es farà si alguna de les parts la demana o el jutge la considera oportuna. Per oposar-se al desnonament, el demandat ha de presentar un títol vàlid o comprovar el pagament de renda.\nAl dictar sentència a favor del propietari, el demandat té 20 dies hàbils per desallotjar. Si no ho fa de manera voluntària es pot executar la sentència de manera forçosa\nTenir a un inquilí morós o que s’hagi apropiat del teu immoble pot ser desesperant. Però, no has de prendre la justícia per la teva pròpia mà. Sol·licita l’assistència d’un advocat especialista perquè t’indiqui què fer al respecte.\nSi decideixes prendre les teves pròpies mesures pots acabar amb un problema més gran i l’inquilí podrà prendre accions legals en contra teva.\nEntre les situacions que has d’evitar estan canviar el pany a les portes perquè això significa delicte de coacció. Tampoc pots amenaçar el llogater ni vendre l’habitatge. En aquest últim cas tingues present que l’arrendatari té dret d’adquisició preferent.\nUna altra mesura que no pots executar és la de suspendre els serveis del immoble. Estaries incomplint amb el contracte i l’arrendatari et pot demanar.\nPer evitar tenir un inquilí que incompleixi amb la seva part del contracte el més convenient és prendre previsions. Avalua bé qui són les persones que s’interessen per l’immoble. Demaneu-los referències d’arrendadors previs i constància d’ingressos. Així t’assegures que la persona pot pagar la renda.\nJa saps que pots acudir a l’desnonament per impagament de lloguer si et trobes amb un inquilí morós. Si tens un problema d’aquest tipus, en Garanley et podem ajudar. Contacta’ns i explica’ns sobre la teva situació.


“Meravelles del Parc Natural de La Mata-Torrevieja” - Notícies - Generalitat Valenciana\n“Meravelles del Parc Natural de La Mata-Torrevieja”\nPresentació de més de 150 espècies de flora inventariades al Parc Natural i posterior recorregut guiat per a poder gaudir d'algunes d'aquestes espècies que en aquest moment es troben en el seu màxim esplendor.\nUn any més el Parc Natural de La Mata-Torrevieja s'uneix a les celebracions pel Dia Europeu dels Parcs que enguany porta com a títol "Àrees Protegides: els nostres tresors naturals".\nHem triat aquesta oportunitat per a presentar el treball realitzat pel nostre company Justo Ferrer, un gran coneixedor de la flora del parc, que amb la seua cambra ens acosta les meravelles botàniques que ens podem trobar a aquest espai natural protegit.\nPer aquesta ocasió s'ha preparat una presentació que tindrà lloc a la sala d'audiovisuals del centre d'interpretació del Parc on gaudirem de la bellesa de les espècies vegetals que podem trobar. Una vegada finalitze la presentació iniciarem un recorregut d'aproximadament 4,5 Quilòmetres, en el que es proporcionarà als participants un tríptic amb 10 espècies que aniran descobrint al llarg del recorregut i que hem seleccionat per a l'ocasió per la seua importància i gran atractiu.\nUneix-te a nosaltres i coneix les meravelles que es troben el Parc Natural.


10ª Conferència Passivhaus - Evowall\nEls dies 25, 26 i 27 d’Octubre s’ha celebrat la 10ª Conferència Passivhaus al Palau de Congressos de Saragossa, un esdeveniment organitzat per la Plataforma d’Edificació Passivhaus (PEP). Amb una afluència d’uns 500 assistents a les conferències, s’estableix com l’esdeveniment anual Passivhaus d’Espanya. Ha estat el punt de trobada de molts ponents on s’ha explicat l’aplicació de l’estàndard en edificis administratius, edificis terciaris, edificacions residencials i els reptes a afrontar en la construcció dels ECCN, tenint en ment l’objectiu d’aconseguir la màxima eficiència energètica així com la seva excel·lent qualitat de vida interior. Tant mateix, també ha estat el lloc on els professionals especialitzats en eficiència energètica han exposat els seus productes. EVOWALL forma part del PEP, i hem estat presents amb el nostre stand per mostrar el nostre sistema constructiu patentat de cases passives.\nPlataforma d’Edificaciò Passivhaus\nLa Plataforma d’Edificació Passivhaus (PEP) és una associació sense ànim de lucre que va néixer el 2008. El seu objectiu és la divulgació de l’estàndard Passivhaus per promoure els edificis passius. Està format per professionals del sector on el factor comú és la conscienciació cap a una construcció amb màxima eficiència energètica. PEP forma part de la International Passive House Association i de EuroPHit.\nAquest estàndard, ideat per Wolfgang Feist i Bo Adamson el 1991, es basa en la màxima eficiència energètica de les construccions, a partir d’un gran aïllament tèrmic, una bona hermeticitat, un aprofitament de l’energia solar i una alta qualitat de l’aire interior. Amb aquests factors es pot arribar a reduir el consum energètic fins a un 90%, amb el benefici econòmic que suposa però sobretot el benefici mediambiental i de salut interior.\nLes ponències Passivhaus\nLa 10ª Conferència Passivhaus s’ha dividit en 3 jornades, les dues primeres destinades a ponències, mentre que l’última s’ha destinat a la visita de diferents edificis passius per poder veure en primera persona les seves característiques i els testimonis dels seus habitants.\nLes ponències que s’han portat a terme, s’han classificat en 4 blocs:\nDades passivhaus i reptes\nCal destacar la importància que se li ha volgut donar l’aplicació Passivhaus als edificis no residencials com els de les administracions públiques o de serveis. I és que no només s’ha d’orientar l’eficiència energètica als habitatges, tots els edificis haurien de regir-se segons l’estàndard Passivhaus per aconseguir un bon resultat mediambiental global. Les administracions públiques haurien de ser les primeres a donar exemple de bona aplicació i al mateix temps afavorir dels beneficis a l’usuari, així com també els edificis terciaris, on una bona qualitat de l’aire i un bon control de la temperatura aportarien beneficis econòmics i productius.\nPel que fa a edificacions residencials, s’han exposat diferents projectes en què la certificació passivhaus és una garantia de qualitat cada vegada més reconeguda.\nDurant la conferència, Adelina Uriarte, presidenta de PEP, ha revelat que el proper any la conferència es tindrà lloc a Burgos i ha llegit el manifest per l’eficiència energètica: “Viure millor consumint menys energia”, on ha recalcat:\n“Els edificis són responsables del voltant del 40% del total de l’energia que consumim i, per tant, de la contaminació que aquest consum genera.”


MOROS I CRISTIANS EN BENILLOBA - Comunitat Valenciana\nMOROS I CRISTIANS EN BENILLOBA\nMOROS I CRISTIANS EN BENILLOBA Average: Select ratingPoorOkayGoodGreatAwesome\nCity: Benilloba MOROS I CRISTIANS EN BENILLOBA Dies 9,10,11,12 i 13 d’agostA les 19.30 h. Misa i Quinari a SantXotxim\nDIUMENGE 14 d’agost: Nit de l’Olla19:00 h. Missa Vespertina19:45 h. Entrada de Bandes20:00 h. Pregó i himne de Festes a la plaça de l’Església20:30 h. Cercavilapelscarrers del poble a càrrec de les Filaesacompanyades per les seuescorresponentsbandes de música i la Corporació Municipal acompanyada per la “FilharmònicaBenillobense”24:00 h. Tradicional desfilada humorística a càrrec de les tres filaes. (Arrabal, Castell i Cristians)01:30 h. Gran revetllaamenitzada per una MacroDiscomovil la plaçal’Olmet.\nDiLLUNS 15 d’agost: Dia de l’Entrà07:30 h. Toc de l’alba i l’oració de l’AveMaria en el Castell de Festes07:35 h. Primera DIANA. Les esquadres al só de marxesdianeres desfilaran per la nostravila.12:30 h. Missa Solemne.19:30 h. Entrada de Moros i Cristians. Ordre: Cristians La Palmera, Moros de l’Arrabal i Moros del Castell.24:30 h. Gran revetllaamenitzada per l’orquestra “ZonaZero”\nDIMARTS 16 d’agost: Dia de SantXotxim8:30 h. Segona DIANA12:00 h. Les filaesambelsseuscapitans i ambaixadors, es dirigirancap a casa del rector i amb les autoritats arreplegaran al rector per a celebrar la missa.12:30 h. Missa Solemne en honor a Sant Joaquim20:30 h. Processó general amb les imatges de Santa Anna, VergedelsDolors i Sant Joaquim. (Cristians, Castell i Arrabal)24:00 h. Revetlla a la Plaçal’Olmetamenitzada per “La Titanic”\nDIMECRES 17 d’agost: Ambaixades12:15 h. Eixida des de la seu de la música cap al castell de les diferentsFilaes.12:30 h. Ambaixada Mora davant del castell, que acabaràamb la presa d’aquestpelbàndol Moro, reemplaçantl’EstandartCristià per la MitjaLluna.18:30 h. Missa de difunts.19:15 h. Eixida des de la seu de la música cap al castell de les diferentsFilaes.19:30 h. AmbaixadaCristianadavant del castell, que acabaràamb la victòria cristiana. Totseguit, interpretació de l’himne de Festes.22:30 h. ESPECTACLE DE “VARIETES” a la plaça de l’Olmet.\nDIJOUS 18 d’agost: Diadelsxiquets11 a 14 h. FESTA DE L’AIGUA a la piscina municipal.21:00 h. SOPAR DE GERMANOR. Al pati de les escolesvelles.24:0 h. CORREFOCS, començarà a la plaça de l’Església i finalitzarà a les escolesvelles.\n*L’Ajuntament es reserva el dret de modificar qualsevolactuació.\nAyuntamiento de Benillobaplaza iglesia,1TEL:965 51 70 58 Information compiled by:


InicioPortadaPremià de Mar renuncia al trasvassament de sorra aquest estiu\nPremià de Mar renuncia al trasvassament de sorra aquest estiu. Foto: Aj. Premià de Mar\nL’Ajuntament de Premià de Mar ha demanat a l’empresa concessionària de port, Marina Port Premià, que aturi l’operació de trasvassament de sorra que s’havia de fer aquest estiu a la platja de Llevant. El motiu, segons expliquen des del consistori premianenc, és “la voluntat de no perjudicar les persones usuàries de la platja en ple estiu”.\nAra fa uns dies, Marina Port Premià va comunicar a l’Ajuntament que encara no disposa del permís de la Generalitat per poder fer les extraccions de sorra. A més, el vaixell drafa es troba realitzant altres tasques i no estaria disponible fins a finals de juliol, amb la qual cosa l’operació obligaria a tancar la zona de la platja de Llevant durant una setmana en plena temporada d’estiu.\nL’Ajuntament estudia demanar una compensació\nSegons el consistori, els responsables de la gestió del port de Premià de Mar tenen cada any l’obligació de fer-se càrrec del transvasament de sorra de llevant a ponent.\nAl mes de març el govern municipal va demanar al port el moviment de sorra per tal que s’executés a principis de juliol però l’endarreriment ha provocat la renúncia de l’Ajuntament a l’operació d’enguany. Ara, des del consistori, estudiaran quin tipus de compensació demanaran al port.\nEls moviments de sorra entre diverses platges, no només de Premià de Mar, sinó de tota la comarca del Maresme, porten anys ocupant portades i generant polèmica. Des del territori s’insisteix que el trasvassament de sorra amb vaixells draga és una solució temporal i demanen a la Generalitat i l’Estat una solució definitiva.\nEn aquest sentit, des de l’Ajuntament de Premià de Mar recorden que existeix un projecte elaborat pel Ministeri de Medi Ambient per a la construcció d’espigons però que encara no s’ha materialitzat.\nPer la seva banda, la Plataforma Preservem el Maresme ha denunciat en nombroses ocasions les conseqüències que té per al fons marí l’extracció de sorra amb vaixells draga així com l’elevat cost econòmic que comporta.


Lambán sobre l’ajornament de la consulta: “La Generalitat hauria de deixar de culpar als altres del que els passa” – La Manyana\nEl president de l'Aragó creu que amb aquest moviment el Govern està donant una oportunitat nova als acords\nEl president d’Aragó, Javier Lambán, considera que “la Generalitat hauria de deixar de culpar als altres del que els passa”. Ho ha dit després de conèixer-se que el Govern ha decidit ajornar la consulta sobre els Jocs Olímpics d’Hivern del 2030 que s’havia de celebrar el 24 de juliol, esperant que la situació amb el COE i el govern d’Aragó es resolgui el més aviat possible. “Un dels èxits que podríem aconseguir d’una candidatura conjunta, seria que ho comencessin a assumir”, ha afegit. Lambán també ha destacat “l’elasticitat sorprenent dels terminis” i creu, sent “ben pensat”, que posposant la consulta la Generalitat està donant una oportunitat afegida als acords.\nPer Lambán, si amb la candidatura conjunta s’aconseguís que la Generalitat comencés a assumir que la culpa no sempre la tenen els altres, “estaríem donant un pas de gegant per normalitzar la política espanyola i les relacions de Catalunya amb Espanya”.\nLambán ha insistit que l’Aragó es “deixarà la pell” per tirar endavant els Jocs però amb una candidatura “equilibrada” que defensi que el Pirineu aragonès no quedi “desdibuixat” en una candidatura amb el Pirineu català. “Hi ha qui té la temptació d’intentar-nos convèncer que més valen engrunes que res i jo crec que conformar-se amb engrunes sempre és perdre”, ha dit.


Quina diferència hi ha entre BI (Business Intelligence) i MI (Market Intelligence)? 2020\nQuina diferència hi ha entre BI (Business Intelligence) i MI (Market Intelligence)?\nBusiness Intelligence transforma les dades en informació i informació en coneixement, per optimitzar el procés de presa de decisions empresarials. La intel·ligència és la clau de l’èxit. La clau per prosperar en un mercat competitiu és estar per davant de la competència. Prendre decisions empresarials sòlides basades en informació actual i precisa requereix més que intuïció.\nLa intel·ligència de mercat incorpora una avaluació i una anàlisi exhaustives dels components crítics de la vostra interacció comercial amb un mercat definit.\nLa BI és el que fa la vostra empresa (és a dir, vendes, llocs web, clients, nous clients, clients finals, etc.) i CI està vigilant el que fa tothom (és a dir, una visió holística de la seva indústria). Hi ha una altra cosa que es diu competitiu. La intel·ligència (CI) és realment divertida per a la vostra indústria i els vostres competidors (és a dir, s’analitzen coses amb ments capacitats per predir on van les coses del vostre sector.)\nEls tres que estic treballant junts, el reuneixes i l’etiqueten, és una clau per informar sobre la bona presa de decisions.\nLa BI és la clàssica intel·ligència empresarial i sol referir-se a conèixer els vostres clients. Qui són, on són els mercats als quals es fa referència anteriorment, quines són les seves tendències de compra, quina és la seva sensibilitat al preu, quins productes sembla que arribin al lloc amb quins dels vostres clients surten de les botigues, etc. orientar la informació a la intel·ligència que coneixeu sobre els grans mercats fotogràfics en els quals competeix o teniu previst competir. La intel·ligència de mercat és la bona pràctica que evoluciona al voltant de la presa de contingut de la investigació de mercat i el treball per identificar oportunitats i amenaces en el panorama del mercat. Hi ha proveïdors de dades sindicalitzades que es centren a proporcionar informació geogràfica i demogràfica a empreses i associacions de la indústria perquè puguin entendre millor la mida i el maquillatge dels mercats on competeixen o serveixen.\nPer a més detalls: Ingenious e-Brain\nTelèfon: +1 347 480 2054\nCorreu electrònic: serveis@iebrain.com


Palautordera 32 - Handbol Bordils 33\nEl Palautordera va donar molta guerra al Bordils, però el segon classificat es va acabar emportant un gran partit. A la mitja part els bordilencs manaven per un ajustat 16-18, i a la segona meitat va seguir la igualtat i la intensitat acabant el matx amb un triomf per la mínima dels bordilencs que gairebé asseguren la segona plaça.\nResultats de les darreres temporades (triomf local / empat / triomf visitant):\nBM La Roca 39 - Dominicos Zaragoza 24\nNou triomf del líder, que no s'ha deixat sorprendre per un Dominicos que lluita de manera agònica per eludir el descens. El triomf roquerol ha estat molt celebrat per la UE Sarrià, que amb aquest resultat (després del seu triomf d'ahir a casa) s'assegura la permanència matemàtica a la Primera Estatal.\nEl Joventut Handbol Mataró ha demostrat avui que la diferència que el separa dels equips que lluiten pel descens és bastant àmplia, i ha derrotat el Vendrell per un contundent 38-28, resultat forjat en una sortida explossiva a la segona part on ha destrossat la resistència de l'equip tarragoní, per al qual els punts eren molt importants ja que que lluita encara per salvar la categoria.\nL'Esplugues aconsegueix un triomf balsàmic que l'allunya a 4 punts del descens.\nGranollers B 36 - Gavà 27\nEl Granollers va derrotar de manera prou clara un Gavà que és virtualment equip de Lliga Catalana. A falta de tres jornades els gavanencs es troben a sis punts de la salvació que marca el Vendrell, i per tant haurien de guanyar els tres partits i esperar que el Vendrell no puntués (en cas d'empat el Vendrell té el golaverage particular favorable).\nUE Sarrià 29 - Sant Esteve Sesrovires 26\nLa UE Sarrià va donar un pas decisiu per assegurar la categoria, superant el quart classificat del grup. Amb el triomf de La Roca, pot celebrar la salvació a tres jornades del final.\nEls darrers resultats dels partits jugats a Sarrià són:\n2011-12 Sarrià- Sanes 29-26\nSant Martí Adrianenc 38 OAR Gràcia 19\nL'altre "clàssic" de la jornada no va tenir color. Els sabadellencs, després de l'important triomf de la passada jornda, van sortir molt relaxats i en cap moment van mostrar resistència a un Adrianenc que apurava les mínimes opcions que li queden per assolir el segon lloc del Bordils.\n2011-12 Sant Martí- OAR 38-19\n3 Sant Martí-Adrianenc 22 17 0 5 811 712 99 34\n9 La Salle Montcada 23 7 3 13 624 660 -36 17\n10 OAR Gràcia Sabadell 23 7 3 13 622 705 -83 17\n11 H. Esplugues 22 7 2 13 629 684 -55 16


Taula portal de la Boqueria Barcelona entre Muralles\nTaula portal de la Boqueria\nAquestes taules “de carns insalubres i la de menuts de carns de segona es trobaven a les portes de la ciutat, però fora de les muralles”. La primera a crear-se se situa fora muralles a tocar del portal de la Boqueria l’any 1303. Aquí al principi s’hi venien carns d’animals morts fora de la ciutat.\nL’any 1310 es trasllada a la part exterior de la porta Ferrissa; allí hi restarà fins a l’any 1476. “Quan es trasllada la taula de les carns insalubres a la porta Ferrissa la taula que hi havia a la porta de Boqueria no desapareix sinó que canvia el seu ús, ara en aquesta taula es tallaran i vendran els ventres i els budells de cabra, ovella i boc”.\nL’any 1339 canvia d’ubicació, traslladant-se a tocar del carrer de Pica d’en Colom, l’actual carrer de l’Hospital, arran de la construcció d’una carnisseria amb dues taules fora el portal de la Boqueria. L’any 1371 torna a canviar d’ubicació, aquest cop per anar fora del portal de santa Eulàlia.


Separadores Baader per a Peix - Maquinaria per a la industria alimentaria\nLes SEPARADORES BAADER per a peix separen la part dura de la part tova del producte, com la pell i les espines de la carn, mitjançant un tambor perforat i una cinta de pressió.\nLes separadores BAADER per a peix són de fabricació alemanya i el principi bàsic és la separació de producte dur i tou. Una cinta de pressió flexible transporta el producte cap a un tambor perforat i, de forma delicada, pressiona les partícules més toves a través dels forats. Les partícules més dures com ara la pell, els tendons i els ossos, romanen fora del tambor.\nLa matèria primera i el diàmetre de forat del tambor determina la textura del producte final.\nAplicació sobre multitud de productes per a la indústria de l’peix, càrnia, avícola, hortofrutícula i d’alimentació en general.\nA continuació alguns exemples de producte que poden ser processats:\nFilet de peix amb o sense pell\nTires amb espines i retallades\nSón igualment separables aquelles partides de producte ja envasat que per data de caducitat, devolucions o per motius de reciclatge s’han d’extreure dels envasos, les partícules més dures com ara plàstics, grapes, polispán i altres materials durs romanen fora del tambor.\nEls valors de rendiment i les capacitats de producció de cada model varien en funció de molts paràmetres: mida de forat de l’tambor perforat, el tipus d’alimentació, el producte, tractament previ (ex. Grau de triturat), la temperatura del producte, la pressió seleccionada, etc.\nMesures (L x A x Alto) 878 x 1.046 x 1.150 mm\n*versió standard amb safata\nMesures (L x A x Alto) 833 x 1.071 x 1.297 mm\nMesures (L x A x Alto) 1.600 x 1.407 x 1.826 mm\n*versió standard amb tremuja\nMesures (L x A x Alto) 1.667 x 1.723 x 1.953 mm\nMesures (L x A x Alto) 1.778 x 1.720 x 2.055 mm\nDiàmetres forats tambors: 1.3, 2, 3, 5 y 8 mm\nSuport de cadena per a la cinta (patentat): allarga la vida de la cinta de treball fins a 5 vegades.\nTremuja amb o sense sensor de pas de producte.\nSistema d’alimentació mitjançant tremuja amb cargol sens fi (Baader 507).\nBascula integrada a la sortida de producte per a caixes.\nEmpenyedor: Sistema d’entrada de producte mitjançant pistó pneumàtic.\nRequereix subministrament d’aire 210 l / min a min.6 bars.


DestacatBarrisEl PutxetLa BonanovaTemes\nEl carrer conserva avui el seu caràcter residencial i es mantenen moltes de les torres que l'han caracteritzat, però no la Torre Bassols\nVista del torrent de Maduixer cap al 1900, des del carrer Lleó XIII © La Veu de Catalunya\nEl carrer de Lleó XIII està situat a la zona limítrofa entre la Bonanova i el Putxet. Presenta un fort desnivell i uneix el passeig de Sant Gervasi amb el carrer del doctor Ribas i Perdigó, a tocar de la ronda de Dalt, a la falda de Collserola.\nAquests terrenys van començar a urbanitzar-se a partir de 1872 quan Josepa Cayol, hereva de la propietat del Frare Blanc, presenta a l’Ajuntament de Sant Gervasi de Cassoles un projecte urbanístic a llevant de la riera de Maduixer, que tenia l’actual carrer de Lleó XIII com a eix central. En aquest carrer, que aleshores era conegut com el Frare Blanc, van construir-se torres residencials, sobretot a la part sud i propera del passeig, i una de les primeres va ser la torre Bassols. Unes dècades més tard, amb el canvi de segle, el doctor Andreu i els seus socis van iniciar la urbanització de l’avinguda del Tibidabo, al costat de ponent del torrent de Maduixer. El carrer conserva avui el seu caràcter residencial i es mantenen moltes de les torres que l’han caracteritzat.\nLa torre Bassols, el 1912, amb un pont que permetia salvar el barranc de Maduixer © La Veu de Catalunya\nLa torre Bassols, però, ha desaparegut. Un article de Joaquim Folch i Torres a La Veu de Catalunya (12 de setembre de 1912: pàgina 5) ens descriu la casa i l’indret: “Precedida d’un pont amb baranes modernistes ben de doldre, alçada en la flor de l’any 70 enmig la florida vall que’l Putxet mira i de cara a la vila de Sant Gervasi, domini dels senyors y menestrals barcelonins”. També diu que la torre s’havia convertit en un museu, per l’afany col·leccionista del seu propietari Joan Bassols Villà, un metge molt interessat en la meteorologia, l’astronomia, la sismologia i altres disciplines científiques. La torre l’havia convertit en un museu que va despertar l’admiració de Folch i Torres per la gran quantitat de peces de ceràmica, numismàtica, mobiliari antic, fòssils que guardava, a més d’un important herbari. Una germana de Bassols, M. Rosario, estava casada amb el fabricant de seda Francesc de Paula Santoja, que tenia la fàbrica i habitatge ben a prop, al passatge de Foraster.\nFotografies: En portada, vista del torrent de Maduixer cap al 1900, des del carrer Lleó XIII. S’hi veu la casa Frare Blanc, més tard reformada amb estil modernista com a casa Roviralta; al cos del text, la torre Bassols, el 1912, amb un pont que permetia salvar el barranc de Maduixer. (Font: La Veu de Catalunya)


«El contraban a la Seu era generalitzat i interclassista» | SORT ACTUAL\n«El contraban a la Seu era generalitzat i interclassista»\nEntrevista: Josep Albert Planes, historiador\n«Durant la guerra civil es van usar rutes per fer sortir gent de dretes i, al canviar les coses, republicans · «El tràfic de tabac des d’Andorra comença al segle XVIII, quan es va fixar amb claredat la frontera»\nL’historiador Josep Albert Planes, autor d’El contraban de frontera al Pirineu català (Editorial Farell, 2011), descriu les causes de l’inici del comerç il·legal de tabac des d’Andorra i detalla els diferents tràfics que s’han produït en aquest territori: tabac, mules, dretans, republicans i fins i tot jueus francesos.\n¿Quan comença el contraban de tabac des d’Andorra?\nFonts i testimonis escrits el situen a principis del segle XVIII.\n¿Per què en aquell moment?\nPer la confluència de diverses circumstàncies. Al llarg del segle XVII hi va haver una successió de guerres entre les monarquies de França i Espanya, que es disputaven la supremacia continental. El que produeixen aquests conflictes és que aquesta rivalitat entre els dos estats acabi per determinar una fixació molt contundent i clara de la frontera als Pirineus. Fins llavors no existia aquesta distinció tan brutal entre un costat i un altre de la frontera, i no hi havia una gran consciència de quins intercanvis eren legals i quins no. El control més intens va canviar la naturalesa dels intercanvis comercials i van començar a donar-se els tràfics il·legals. A més, en aquella època, a Andorra es comença a cultivar el tabac.\nEl cultiu de tabac en aquella època era l’última opció, era el cultiu dels pobres, de la petita i mitjana pagesia. En principi, el tabac es va cultivar a les zones més baixes d’Andorra. A Sant Julià i alguns llocs d’Andorra la Vella. Eren zones que abans havien estat ocupades per vinya. Però la vinya andorrana produïa un vi que no era competitiu, amb un gust molt àcid i molt aspre. En canvi, la vinya a Catalunya sí que era competitiva. Per això a Andorra es van decidir a apostar pel tabac i a Catalunya no es va cultivar.\n¿El comerç de tabac d’Andorra llavors estava perseguit?\nSí. Tant la Corona francesa com l’espanyola perseguien el contraban de tabac, ja que el seu comerç llavors era monopoli de l’Estat. Els dos països havien intensificat molt la reglamentació duanera. Fins i tot s’havien dictat penes de mort per fer contraban de tabac. A més, al ser il·legal i castigat amb penes molt elevades, tampoc es podien dedicar grans extensios de terreny a aquest cultiu, que es feia en camps petits i poc visibles.\n¿Amb quin altre producte s’ha fet tradicionalment contraban des d’Andorra?\nHan estat variats, però el més important era el contraban de mules. Especialment durant el segle XIX. Es feia sobretot amb mules molt joves, i algunes es portaven des de França i es feien passar com a mules andorranes. De fet, n’hi va haver fins als anys 60 del segle XX. Durant els segles XVIII i XIX les mules eren la columna vertebral de la comunicació, el comerç i el transport. Es calculava que Catalunya necessitava 15.000 mules a l’any.\n¿Amb què es feia contraban durant la guerra civil?\nEl que van fer la guerra civil i la postguerra va ser accentuar les necessitats bàsiques. Era un contraban de pura subsistència, només per alimentar la família. No era un contraban lucratiu. Per una altra part, en aquella època es van aprofitar les rutes del contraban, primer, per fer sortir d’Espanya gent de dretes, i després, quan les coses van canviar, per fer-ho amb exiliats republicans. Més tard, els contrabandistes van fer sortir per aquí jueus francesos que fugien de la França ocupada pels nazis. Eren contrabandistes que ocasionalment es van dedicar al tràfic de persones i que van fer negoci amb el pas d’aquesta gent.\nActualment veiem que, amb la crisi, el contraban de tabac torna a disparar-se. ¿El contraban sempre ha anat lligat a èpoques de penúria econòmica?\nLes èpoques de crisi o de conflicte només han intensificat aquests moviments de contraban, que són una pràctica secular a la zona. A mitjans del segle XIX, el periodista i polític Tomàs Bertran ja assenyalava que el contraban era un pilar bàsic de l’economia andorrana.\n¿Amb la bonança dels anys anteriors a la crisi, va baixar?\nSí. A més, Andorra ha variat molt la seva economica, l’ha terciaritzat, ja que ha convertit el sector de l’oci i del turisme cada vegada en més important. Anar a comprar televisors, transistors o formatges ja no té sentit. El contraban de tabac és potser l’únic que en segueix tenint.\n¿Com ha modelat socialment el contraban una ciutat com la Seu d’Urgell?\nLa Seu d’Urgell és una ciutat molt pròxima a la frontera i al mateix temps ha estat fins fa poc plaça d’armes. El contraban ha afectat tots els estrats socials, des dels de més amunt fins als de més avall. Hi ha hagut complicitat entre contrabandistes i les autoritats civils i militars. El contraban ha estat un mitjà de vida molt generalitzat, transversal i interclassista. Per això hi ha hagut aquesta llei del silenci.\n¿Segueix existint aquesta omertà?\nNo, ja no existeix. A Sort, per exemple, faran una guia de rutes de contrabandistes. D’aquest fenomen fins i tot se’n podrien fer coses atractives.\nCrònica d’Antonio Baquero des de Barcelona\nFont: EL PERIÓDICO, dimecres 22 de maig del 2013 (pdf)\nTagged: Camí de la Llibertat, història, senderisme\n← Después de ocho días, no hubo chubascos\nCondemnat per apallissar un home a Sort →


Projecte Home també és nom de Dona | Projecte Home Catalunya\n08 març\t, 2018\nAvui, Dia de la Dona Treballadora, Projecte Home Catalunya es vol solidaritzar amb una jornada que denuncia la desigualtat de drets entre homes i dones que existeix en la nostra societat. Una desigualtat que es fa encara més manifesta en les dones que tenen problemes d’addiccions.\nEl passat 2017, tan sols el 17% de les persones en tractament a Projecte Home eren dones. Una xifra que sabem que no es correspon a l’abast real d’aquesta problemàtica entre homes i dones al nostre país. Les càrregues familiars que suporten les dones, el major estigma social que suposa per a una dona patir una addicció o bé la falta de programes d’atenció específics per a aquest col·lectiu. Motius que expliquen aquesta situació i que ens fan pensar que, entre tots i totes, hem de fer més esforços per afavorir l’accessibilitat de les dones als programes de tractament de les addiccions.\nAquests dies celebrarem als nostres diversos centres i programes el Dia de la Dona Treballadora, per posar en comú amb tots els nostres usuaris i usuàries el llarg camí que queda encara per fer.\nPerquè encara que pugui no semblar-ho.. Projecte Home també és nom de Dona i per això hem fet aquest manifest.


Resum de la Junta de l’AFA del mes de febrer – AFA de CEIP Dolors Monserdà-Santapau (antiga AMPA)\n26 Febrer, 2015 Sin categoríareunió AFAby Redacció1 Comment\nEl passat dilluns 16 de febrer va tenir lloc la segona reunió de la Junta de l’AFA d’aquest 2015. Podeu consultar aquí l’acta de la reunió. Per tal que estigueu al cas, us resumim els principals temes tractats i decisions preses:\n1. Convocatòria d’una reunió amb els delegats a mitjans del proper mes de març. Serà una reunió similar en intencions a les que van tenir lloc el curs passat (i que van tenir molt èxit). Es farà un post expressament per fer-ne un detall, i es convocarà els delegats perquè ho facin saber a totes les famílies.\n2. Renovació de la sol·licitud de les dades de les famílies i possibilitat de participació en la vida escolar, de què es va parlar a la reunió anterior. Es tractarà d’un qüestionari on-line que estarà penjat al blog, i s’anunciarà per via circular DMS amb un enllaç al blog, i així al mateix fomentem que les famílies s’hi vagin registrant.\n3. Dinamització de la biblioteca. Està prenent embranzida la col·laboració amb l’escola per dinamitzar al màxim l’ús de la biblioteca. S’ha fet una reunió amb la mestra encarregada, l’Eulàlia, tutora de 5è A, i han sorgit diverses intencions i propostes, com ara la renovació del fons de la biblioteca, la revisió de l’etiquetatge, la planificació de títols a adquirir, els tallers, les xerrades, el club de lectura, la lectura dialògica, etc. Es crearà una comissió mixta per sumar esforços per part de tothom: escola i famílies.\n4. Camí escolar: es detalla en aquest post.\n5. Possibles nous objectius de l’AFA. S’ha fet un debat sobre els objectius que poden concretar la tasca de l’AFA a curt i mig termini, una mirada estratègica que es vol nodrir de la informació i participació dels delegats en la reunió que esmenta el punt 1.\n6. Nou material escolar: Lego. Des de l’AFA s’impulsa, com a manera de participar en l’innovació educativa de l’escola, la possibilitat d’invertir en material Lego dins dels paràmetres educatius que explota aquesta marca. En aquest sentit, s’ha convocat una reunió amb l’escola perquè doni una informació concreta. A priori, una persona experta farà una “demo” de les diverses activitats, els possibles tallers o matèries a treballar amb l’alumnat.\nNo hi ha cap data concreta per a la propera reunió de la Junta, però, pel que fa a la reunió amb els delegats, es proposa fer la reunió durant la setmana que va del 16 al 20 de març. Caldrà concretar-ne el dia.\nLola\t 1 Març, 2015 / Respon\nMoltes gràcies per la vostra feina i poder mantenir-nos informats


Plagues Urbanes - Medi Ambient i Sostenibilitat - Ajuntament de Terrassa\nQuè són les plagues?\nLes xinxes de llit\nAl nostre voltant sempre han viscut una gran diversitat d'éssers vius: formigues, aranyes, mosques, mosquits, escarabats, rates, ratolins i molts altres. Els nostres edificis els proporcionen nombrosos amagatalls i un ambient favorable per desenvolupar-se.N'hi ha molts que són inofensius, i la seva presència no ens produeix cap mena de problema, però quan troben les condicions òptimes de temperatura i humitat, i els aliments suficients, es multipliquen ràpidament fins a convertir-se en una plaga i poden causar molèsties importants, a més a més de causar danys estructurals als edificis comportant despeses econòmiques. Fins ara, els productes químics, sobretot els insecticides, han estat un dels mètodes més coneguts per combatre les plagues. Però poden ser perillosos per a les persones i pel medi ambient. Així doncs, per controlar una plaga cal utilitzar altres mètodes i aplicar insecticides només quan sigui imprescindible. Prevenir una plaga és millor que combatre-la. Els ajuntaments assumeixen el control de plagues al clavegueram, als espais públics i als edificis municipals, però en els establiments i espais privats la responsabilitat és del propietari. En cas de dubte, el servei de Protecció de la salut us pot assessorar sobre sistemes de control i prevenció dels edificis per tal d’evitar l’aparició d’una plaga.\nPer més informació: Servei de Protecció de la salut - Medi Ambient.C/Pantà, 20, 2a planta Horari de 9 a 14 h.Telèfon: 937 397 000Adreça electrònica: protecciosalut@terrassa.cat\nPrincipalment, cal barrar el pas als animals i insectes indesitjables, i disminuir els factors que els estimulen a viure i reproduir-se.Per evitar l'entrada d'organismes caldrà:\nPosar dobles portes a les plantes baixes d'àrees obertes, on hi pot haver presència de rosegadors.\nEvitar humitats, goteres, condensacions, bassals i l'emmagatzematge d'aigua sense protecció;\nControlar els sostres falsos i altres racons sense llum, sobretot on hi hagi escalfor.\nMantenir tapades les escombraries i retirar-les diàriament.\nSi la plaga ja hi és, cal eliminar-la sense posar en perill la salut de les persones, dels animals i del medi ambient. És recomanable demanar ajuda a un professional.\nLes xinxes de llit es transporten a l'equipatge, la roba, els llits, el suport de fusta del matalàs, etc. L'ús de llits, sofàs, i mobles de segona mà és la manera més habitual de transportar les xinxes d'un lloc a un altre S’ha d’anar amb molt de compte a l’hora d’adquirir mobles usats, especialment llits, matalassos o sofàs.\nLa seva presència està associada a una manca d’higiene, però no és exclusiva d’aquestes situacions, ja que també es dóna en habitatges d’elevada condició socio-econòmica. Darrerament s’ha detectat un increment d’aquests insectes en el nostre entorn, i són més freqüents a llocs amb un gran moviment de població com hotels, albergs i centres d’acollida.\nAquest increment ha provocat un problema per les molèsties que ocasiona la seva presència, resultant complicat garantir la no infestació de locals o d’equipaments si hi ha un ràpid i continu flux de persones i equipatges.\nA casa nostra es tracta d’una plaga emergent, que requereix de l’atenció i de la col·laboració de tothom per aconseguir-ne el control.\nImportància sanitària. Lesions\nLes xinxes de llit piquen durant la nit mentre les persones dormen. Els símptomes varien d'acord amb la sensibilitat de la persona. Moltes persones presenten faves vermelles que produeixen picor o inflor localitzada, que algunes vegades apareixen un dia després de la picada. Altres persones no presenten cap reacció, o només pateixen reacció moderada. Les xinxes de llit s'alimenten a qualsevol part de la pell exposada mentre es dorm (la cara, el coll, les espatlles, els braços, les mans, etcètera).Una preocupació comuna amb les xinxes de llit és si transmeten malalties o no. Encara que les xinxes de llit poden albergar agents causals d'algunes malalties, és poc probable que puguin transmetre cap malaltia quan piquen a les persones. La importància mèdica de les xinxes actualment és limita a la picor i la incomoditat de les seves picades.\nCom determinar si hi ha una infestacióLes infestacions inicials solen estar al voltant del llit, però les xinxes eventualment es poden escampar per tota la estança, ocupant qualsevol esquerda o lloc protegit.Encara que no poden volar, es mouen molt ràpidament pel terra, les parets, el sostre o altres superfícies. El dia el passen refugiades a les esquerdes, fissures i racons a prop d’on la gent dorm, en general són més actives a la nit. Si hi ha xinxes de llit, els llençols, el matalàs o les parets apareixen marcades amb taques fosques, que són excrements secs. Una altra evidència de la seva presència són les lesions sofertes pels habitants dels locals on estan presents.El llit i moltes àrees properes també poden tenir xinxes. És per això que es recomana revisar tota la roba del llit, el matalàs, les cadires entapissades, les cortines, les catifes i els sofàs; especialment aquells utilitzats per dormir.En cas d’afectació recomanem contactar amb una empresa de control de plagues registrada al Registre Oficial d’Establiments i Serveis Plaguicides (ROESP).\nLes paneroles (també anomenades escarabats de cuina i en castellà, cucarachas) són uns insectes comuns en el nostre medi. A la ciutat, les més habituals són la panerola alemanya, la panerola oriental i la panerola americana aquesta darrera s’ha introduït recentment a Catalunya i ha proliferat molt.Els escarabats tenen el cos allargat i aplanat amb antenes llargues. Tenen com unes espines a les potes, les quals estan adaptades a caminar i córrer i per això se’ls considera insectes rastrejadors. Encara que totes tenen ales, només vola la panerola americana. La identificació de l’espècie és crucial quan s’afronta un problema amb escarabats, i pot ser necessari el diagnòstic d’un professional.\nOn viuen?Aquests insectes s’han adaptat a la ciutat i ocupen diferents espais: llars, comerços, indústries, clavegueres, etc. En general, s’instal·len als llocs on troben fàcilment aliment (restes, brutícia), aigua (en necessiten poca) i refugi (són suficients petites escletxes).Com que s’alimenten a llocs amb brutícia, són portadores potencials de bacteris, virus, protozous i fongs i poden contaminar els aliments si hi tenen contacte.\nQuan les trobem?El desenvolupament dels escarabats està afavorit per la calor i, per tant, és més fàcil trobar-les amb l’arribada del bon temps. D’altra banda, com que són d’hàbits nocturns, són més visibles del capvespre a la matinada.\nSi malgrat les mesures preventives la plaga no desapareix, és recomanable contractar una empresa, però abans de fer-ho recordeu que:\nQuan es contracta una empresa de control de plagues es contracta un servei que ha d'adoptar les mesures més adequades per prevenir o controlar la plaga, i no es contracta forçosament una aplicació de plaguicides.\nL'empresa ha d'estar inscrita en el Registre oficial d'establiments i serveis plaguicides per fer tractaments de desinsectació i desratització (Departament de Salut).\nNomés es poden utilitzar els plaguicides registrats i autoritzats pel Ministeri de Sanitat i Consum.\nEl personal que realitza les aplicacions ha de tenir el carnet d'aplicador de tractaments DDD, que lliura el Departament de Salut de la Generalitat de Catalunya; i el personal auxiliar del tractament ha de tenir el de nivell bàsic.\nEl responsable de l'aplicació us ha d'informar prèviament del tractament que realitzarà, especialment del termini de seguretat que cal respectar i de la necessitat de ventilar el local abans de tornar-lo a utilitzar. Us ha de lliurar un document on ha de constar, com a mínim, la informació següent:1. les dades de l'empresa que realitza el tractament (nom i número d'inscripció en el Registre d'establiments i serveis plaguicides).2. identificació de la superfície o del local que cal tractar.3. especificació de la plaga que cal tractar.4. plaguicides utilitzats: nom, número de registre i quantitat aplicada.5. tipus de tractament i tècnica d'aplicació del plaguicida.6. mesures de precaució i seguretat que s'han de prendre després de l'aplicació.7. termini de seguretat.8. data i hora d'inici i acabament del tractament.9. nom i signatura del responsable tècnic i data d'expedició del seu carnet d'aplicador de nivell qualificat.\nEn cas de necessitar contactar amb un professional per resoldre un problema de plagues, podeu consultar les associacions d’empreses dels gremis:\nAssociació d’empreses de control de plagues i aplicació de plaguicides de Catalunya (ADEPAP) Asociación Nacional de Empresas de Control de Plagas (ANECPLA) Font: Agència de salut Pública de Catalunya


Radiacions: 10 març 1939. L'exiliada.\n10 març 1939. L'exiliada.\nTres o quatre dies sense escriure res. D'altra banda, estic ple de sentiments, però buit d'idees. I la meva vida ha esdevingut monòtona. Només un esglai a consignar: un dia (i ara sé que fou un dijous) a migdia, mentre feia bullir l'aigua (en un perol que he trobat a la cuina) per a fer cafè, van començar a tocar les sirenes, totes les sirenes de París amb un retruny apocalíptic. Vaig pensar que s'havia declarat la guerra. Va ser un minut llarg. En callar les sirenes, em vaig recordar d'haver sentit (o d'haver llegit) que a París, cada dijous, al punt del migdia, donen l'alarma perquè la gent no oblidi que en aquest món -i més que més en aquesta època- sempre hi ha perill de guerra... Per si no fos prou, ahir, cap al tard, vaig entrar, defugint la pluja, en una sala de billars de poca categoria de la plaça Pigalle. No hi havia seients i com que és cansat de veure, a peu dret, jugar a caramboles, sobretot si els carambolaires són dolents, vaig sortir del local al cap de poca estona: tots els llums elèctrics de la plaça i dels carrers que hi donen havien estat pintats de blau i de vermell. Una altra manera de fer pensar en la guerra. Val a dir que les provocacions de Hitler i de Mussolini hi fan pensar constantment. Heus ací el món i l'època que ens ha tocat de viure.\nEtiquetes de comentaris: 10 de març de 1939, 75 anys del final de la guerra, Artur Bladé i Desumvila, Dietari de la guerra i l'exili


Accions de l’Afa durant la quarantena – AFA Soler de Vilardell\nAFA Soler de Vilardell / Noticies / Accions de l’Afa durant la quarantena\nAccions de l’Afa durant la quarantena\nEsperem que estigueu bé, tant de salut com d’ànims.\nLa pandèmia del coronavirus ens ha deixat a tots molt tocats, i l’AFA ha actuat allà on hem cregut que podíem ajudar de forma més immediata, fent una donació econòmica. A la nostra vila, l’Hospital ha rebut moltes mostres de suport i donacions i la investigació pel coronavirus també està rebent molts diners. És per això, que vam destinar la donació econòmica a Creu Roja i a Càritas, dues entitats que estan actuant a peu de carrer fent front a l’emergència social, repartint aliments.\nLa junta de l’AFA ens anem reunint de forma virtual. Com sempre, ens podeu fer arribar les vostres inquietuds, idees, dubtes, … per correu electrònic.\nNo perdem de vista que el curs vinent serà complicat també per moltes famílies, i reservem fons per ajudar-nos a fer front a aquesta situació. A mesura que avancin els fets, anirem decidint com podem posar el nostre gra de sorra.\nTambé fa unes setmanes s’han reforçat els grups de whatsapp, que ara l’escola fa servir com a mitjà de comunicació amb les famílies per ser el més proper i immediat. Ja hem rebut informació de l’escola sobre com es desenvoluparà el tercer trimestre, i de com el gestionaran a nivell de recursos, per tal que cap infant es quedi al marge.\nPer acabar, dir-vos que la Colla de Diables i l’Afa estem preparant la ja tradicional sortida a la cova del Drac. Estigueu atents, no us penseu que el confinament us deixarà sense escoltar un cop més la llegenda del nostre estimat Soler de Vilardell!\nFamílies, ho esteu fent molt bé, els infants #ensquedemacasa i el més important és estimar-nos i cuidar-nos molt.


El Suprem avala que l'Ajuntament de Caldes de Malavella pugui explotar comercialment l'aigua termal del pou de la Repsol ! ACN ! directe!cat\ndirecte ! a La República. N. 3996. Dissabte, 21 d'abril de 2018 01:50 h\nSelva Dilluns, 17 de juliol de 2017 19:29 h\nEl Suprem avala que l'Ajuntament de Caldes de Malavella pugui explotar comercialment l'aigua termal del pou de la Repsol\nACN Caldes de Malavella.-El Tribunal Suprem no ha admès a tràmit el recurs que l'empresa Vichy Catalan va presentar contra una sentència del TSJC en referència a l'explotació comercial del pou de la Repsol de Caldes de Malavella (Selva). La sentència avalava que es pogués fer un aprofitament públic de l'aigua termal d'aquest pou i ara el Suprem no creu que el recurs presentat per la companyia tingui fonament suficient. Aquesta decisió de l'última instància judicial tanca aquest periple però des del consistori temen que en començarà un altre. En aquest cas serà per fer les proves per saber l'abast del pou i les connexions que té amb la resta de l'aigua termal subterrània que hi ha en aquest municipi. La primera voluntat de fer ús d'aquest pou per part pública es va manifestar el 2007, ara fa deu anys.\nL'Ajuntament de Caldes de Malavella ha vist com s'acabava el recorregut judicial i podrà explotar les aigües termals del conegut com a pou de la Repsol. El primer recurs de Vichy Catalan es va interposar el 19 de març del 2013. El setembre del 2016, va ser el Tribunal Superior de Justícia de Catalunya qui va avalar l'aprofitament públic de les aigües termals. Aleshores, Vichy Catalan va recórrer la sentència fins al Tribunal Suprem. Segons ha informat l'ajuntament en un comunicat, els magistrats no han admès a tràmit el recurs "per falta de fonaments". Però el primer pas va començar molt abans. La declaració de l'aigua del pou de la Repsol –empresa que també va presentar un recurs, desestimat, per al seu aprofitament - com a mineromedicinal es va fer el desembre del 2012. Va ser, però, després d'un procés de cinc anys d'anàlisis periòdiques de la qualitat de l'aigua que es va obtenir aquest reconeixement per part de la direcció general de Mines de la Generalitat. Un procés judicial llarg del qual el mateix consistori assenyala a l'empresa Vichy Catalan. "La voluntat d'agilitzar el procés per part de l'Ajuntament de Caldes es veu obstaculitzada de manera permanent per aquests recursos judicials", afirmen en un comunicat. Usos pendents El consistori admet que el seu objectiu és explotar comercialment aquest pou d'aigua termal, ja sigui amb un balneari o amb l'embotellament. Una idea que es té present en especial comprovant el preu al qual es venen algunes de les aigües amb gas d'empreses que l'extreuen del municipi. Gran part dels pous de Caldes són de Vichy Catalan i un altre percentatge menor de Aguas de San Narciso. Aquest pou de la Repsol, que l'empresa va trobar i va decidir no utilitzar a prop de la nau que tenia al municipi, està ubicat a l'entrada del poble. Propers passos Un cop acabat el combat judicial, l'Ajuntament ja preveu una nova disputa amb Vichy Catalan en la següent fase. Tot i que ara ja fa una dècada que Caldes es va interessar per explotar aquesta aigua termal, a hores d'ara caldrà veure la magnitud exacta d'aquest pou i les connexions amb altres explotacions. Per tal de veure si una possible extracció afectaria la resta de pous, es farà una instal·lació de diferents comptadors a les diferents explotacions. Un procés on ja preveuen que les empreses hi posin traves tècniques per allargar la prova. Un cop es pugui fer caldrà extreure aigua cinc dies seguits per tal de veure si afecta el nivell o no de la resta de reserves. El consistori hi treballa però encara no té calendari per tal d'efectuar-ho.


Grècia diu que els socorristes espanyols actuaven sense permís\nEls guardacostes grecs diuen que els socorristes detinguts no tenien autorització\nAquest dissabte se celebrarà una vista davant el jutge en què es decidirà si se'ls allibera o continua el procés\nEstan acusats de tràfic de persones i de possessió il·lícita d'armes\nISTANBUL 15 de de gener del 2016. Actualitzada 24 de de febrer del 2016 a les 15:02\nEls tres bombers espanyols detinguts a l'illa grega de Lesbos dijous a la matinada s'enfrontaran aquest dissabte a càrrecs de tràfic de persones i possessió il·legal d'armes. “Van ser arrestats per possessió il·legal d'armes: tenien tres ganivets. L'altra acusació és per tràfic de persones”, va assegurar per via telefònica a EL PERIÓDICO una font de la Guàrdia Costanera grega. “Estaven intentant facilitar l'arribada dels migrants a Lesbos, però sense autorització (per part dels guardacostes)”, va afegir la font, que va declinar identificar-se.\nSegons la font, els detinguts aón ara a les dependències de la Guàrdia Costanera grega i dissabte es presentaran davant el jutge per declarar. “Demà se sabrà si són lliures o no”, va afegir.\nJulio Latorre, José Enrique i Manuel Blanco, andalusos i pertanyents a l'oenagé Proem-Aid, van ser detinguts per la Guàrdia Costanera grega amb dues persones més, de qui les fonts no van saber precisar la nacionalitat, i suposats membres de l'oenagé Team Humanity. Aquesta última organització no té gaire popularitat entre el col·lectiu humanitari desplegat a Lesbos per la seva forma d'operar.\nPer la seva banda, un dels fundadors de Proem-Aid, José Pastor, va explicar en declaracions a l'agència de notícies Europa Press que els seus voluntaris han sigut “acusats d'haver anat a aigües jurisdiccionals turques per portar persones fins a Lesbos, en un delicte de tràfic il·legal de persones”, cosa que, segons la seva versió, no ha passat.\nDESMENTIMENT DE L'OENAGÉ\nDe fet, des de Proem-Aid argüeixen que l'embarcació en què navegaven els detinguts no té capacitat per allunyar-se tant de la costa grega. Un comunicat publicat a la pàgina web de la Guàrdia Costanera, amb qui s'acostumen a coordinar els equips de salvament de les oenagés, precisa que els bots interceptats estaven “dins d'aigües territorials turques”.\nTres nens refugiats més s'ofeguen a l'Egeu\nA més, el diari grec 'Ekathimerini' ha publicat que dos dels detinguts eren a bord d'una llanxa ràpida amb una ràdio sense fil sense registrar amb què podien accedir a freqüències oficials. Les autoritats gregues també haurien confiscat dos prismàtics de visió nocturna.\nEntre les mostres de solidaritat amb els detinguts, la Comissió Espanyola d'Ajuda al Refugiat (CEAR) va emetre un comunicat en què mostrava el seu suport a aquests membres d'aquesta agrupació. La seva secretària general, Estrella Galán, va assenyalar que “resulta particularment greu que les autoritats gregues detinguin bombers que col·laboren amb els seus equips en el rescat de persones […] en lloc de seguir centrant els seus esforços a coordinar-se amb ells per salvar el màxim nombre de vides”.\nRefugiats El drama de la immigració Grècia


Vaixell blanc: Albert Einstein amb la CNT / 90 aniversari\n90 ANIVERSARI DE LA VISITA D'EINSTEIN ALS LOCALS DE LA CNT A BARCELONA\n(Albert Einstein a Barcelona febrer de 1923)\nA Catalunya les iniciatives culturals eren a l’ordre del dia, es fundaven nous ateneus com el Polytechnicum al carrer Sant Pere Més Alt i dins d’aquesta entitat Pau Casals constituïa l’Associació Obrera de Concerts. La Comissió de Cultura i el Patronat Escolar de l’Ajuntament de Barcelona s’havien imposat el deure de crear noves escoles. La Mancomunitat i l’Institut d’Estudis Catalans dirigien la cultura amb majúscula i l’apropaven al poble. En aquesta sintonia cultural, el científic i matemàtic Albert Einstein, el 24 febrer de 1923, va visitar Barcelona. Einstein venia convidat per la Mancomunitat de Catalunya, a través dels Cursos Monogràfics d’Alts Estudis d’Intercanvi, per exposar la seva teoria de la relativitat. El científic arribava a Barcelona convertit en una celebritat mundial, la premsa el qualificà com el Newton del segle XX i el comparaven als grans genis universals Galileu i Copèrnic. La Vanguardia (25-2-1923), deia:\nPrecedido de fama mundial ha venido a Barcelona el doctor Einstein, para explicar en un cursillo de conferencias su famosa teoría de la relatividad. En los Estados Unidos, en Londres y recientemente en París, alcanzó el sabio alemán ruidosos triunfos con sus conferencias dadas en las más importantes corporaciones y sociedades científicas.\nEl científic alemany va donar la conferència inaugural al saló de sesions del Palau de la Diputació Provincial, figurant a la presidència el president de la Mancomunitat i de la Diputació Josep Puig i Cadafalch, el president de la Comissió Municipal de Cultura Sr. Viza, el diputat a Corts Pere Coromines i el cònsol alemany. A la sala hi havia representants de les entitats i institucions culturals barcelonines. L’endemà, la conferència fou a l’Escola del Treball, acte que fou presidit per Josep Puig i Cadafalch, Esteve Terrades i Rafael Campalans. El cronista recollia la impressió de la conferència i manifestava que el conferenciant, més que un savi, semblava un professor que es dirigia senzillament als seus alumnes. Acabat l’acte, la comitiva que feia de cicerone d’Einstein va passejar-lo per alguns racons de la ciutat i van acudir a l’Institut d’Estudis Catalans i l’Ajuntament de Barcelona.\nEl científic no va voler abandonar Barcelona sense visitar la seu de la CNT; així, el 27 de febrer, va presentar-se a un dels locals del Sindicat Únic, al carrer Sant Pere Més Baix. La sala era plena d’obrers que ja havien sentit a parlar del compromís social del científic. Els vells i joves anarcosindicalistes posats en peu retien un càlid homenatge emocionant al savi alemany. Albert Einstein i Ángel Pestaña conversaren en francès, i el científic féu un elogi dels obrers catalans:\n«Vosaltres ―digué― sou revolucionaris del carrer i jo en sóc de la ciència».\nSolidaridad Obrera (11-3-1923), que es feia ressò de la visita d’Einstein a la ciutat, afirmava que el científic havia acceptat presidir el III Congrés de l’Associació Mundial Internacionalista d’Esperanto i recordava el seu pas pel sindicat:\nComo recordaréis, camaradas, cuando Einstein estuvo en Barcelona fue a visitar a la representación obrera en el local de la Distribución, donde pronunció un elevado discurso, contestándole Pestaña en nombre de la Confederación Nacional del Trabajo.\nLa CNT, en els seus pocs mesos de retorn a la legalitat, havia demostrat ser una organització forta i amb les idees clares. Una organització obrera que tornava a tenir a les seves rengleres milers d’afiliats. Una organització amb molts militants bregats en les lluites clandestines. Entre els seus principals líders, per damunt de tots, destacava la figura de Salvador Seguí “el Noi del Sucre», el qual en la conferència que havia pronunciat al teatre Trianón va parlar dels valors de la civilització naixent:\n¿Quan serà resolt el problema social? Quan a tots els homes ens informi l’esperit de justícia [...] Que respongui sempre per nosaltres la justícia i la llibertat que hàgim estat capaços de forjar, i que són, sense cap dubte, els valors que han de posar l’home en condicions d’alliberar-se moralment, físicament i econòmicament. Aquesta serà la nostra obra, aquesta és la nostra obra.\n(Fragment del llibre CNT. La Força obrera de Catalunya de Ferran Aisa, Editorial Base, Barcelona, 2013).


ACONSEGUIR EL QUE UN VOL ÉS QÜESTIÓ DE CARÀCTER - Sandra Bruna\nACONSEGUIR EL QUE UN VOL ÉS QÜESTIÓ DE CARÀCTER\nAutor: Bruno Thursday 25 February 2021\nEl caràcter de les persones és una de les nostres marques, no obstant això, el caràcter pot modelar-se o canviar. Jo he canviat el meu. D’adolescent era de caràcter “espurna”, com deia la meva àvia, i de seguida alçava la veu, però poc després em penedia i demanava perdó per les maneres en les quals m’havia comportat, no pel que opinava, ja que sempre he estat una persona de mullar-me, de posicionar-me, de defensar el que penso, encara que no sigui el mateix que pensen els altres. No obstant això, el temps m’ha ensenyat que és bo tenir conviccions, però també és important saber callar en determinats moments. I en llegir el nou thriller, BAJO LA PIEL, de la Susana Rodríguez Lezaun, autora de la trilogia SIN RETORNO, DEUDAS DEL FRÍO i TE VERÉ ESTA NOCHE que ha venut més de 30.000 exemplars, vaig pensar que el personatge principal tenia aquest caràcter fort i sense concessions, que alguns titllen de difícil o de persona amb mala llet, i ho és, però en el cas de Marcela Pieldelobo diria que és una persona d’idees fixes, clares i que no li importa no seguir les normes.\nNo és fàcil tractar amb la Marcela Pieldelobo. Nascuda a Biescas, un petit poble del Pirineu aragonès, és des de fa una dècada inspectora del Cos Nacional de Policia a Pamplona. Una dona excessiva en els seus costums i afectes, i també en l’original tatuatge que s’enrosca en el seu cos i que quasi ningú coneix. Està convençuda que les ordres són susceptibles d’interpretació, que hi ha coses que és necessari guardar-se per un mateix i que les portes tancades poden deixar d’estar-ho si se sap com obrir-les. Encara que no tinguis una ordre judicial. En la novel·la el passat, en forma d’un pare maltractador que reapareix després de la mort de la seva mare, truca furiós a la seva porta, però la Marcela té coses més urgents que atendre, com el cas d’un bebè abandonat en un aparcament solitari i un cotxe de lloguer sinistrat sense rastre del conductor, però amb taques de sang i petjades de rodades… Quan les pistes condueixen a una coneguda empresa propietat d’una de les més influents i tradicionals famílies locals, els seus superiors decideixen apartar-la del cas… Però la Marcela, fidel als seus principis i al seu instint, insisteix a anar més enllà, fins i tot a costa, ara, de la seva pròpia vida.\nUn thriller trepidant, excepcional, que no decebrà als amants del gènere, però que a més agradarà a tots aquells lectors als quals una història ben escrita, amb misteri i escenes esgarrifoses, els enganxa. Harper Collins continua apostant per una autora que cada vegada té més lectors, les seves obres han estat ja traduïdes a l’italià i al portuguès, a més de tenir un contracte d’opció pels drets de televisió d’una trilogia que després de set anys de vida no para de vendre. Te la perdràs?


BarcelonaD'una banda, un club que requereix un impuls econòmic. De l’altra, una empresa que busca visibilitat a Europa o un empresari adinerat amb un caprici. En els últims 15 anys, aquestes necessitats s’estan trobant amb cada cop més freqüència i ofereixen un desenllaç que passa per la venda de clubs a uns inversors estrangers que cada vegada veuen el futbol espanyol amb més bons ulls. “És l’aparador ideal, ja que la Premier està molt cara perquè s’hi generen molts ingressos, la Bundesliga és un búnquer i a la Ligue 1 li falta brillantor”, apunta a l’ARA l’economista José María Gay de Liébana, que veu l’Espanyol com un club ideal per a una empresa com Rastar Group i el seu president, Chen Yansheng. “Als xinesos els agrada molt Europa, i a través de Barcelona i del futbol tindran presència aquí, cosa que els donarà impuls i promoció”, afegeix. Yansheng és l’últim que ha arribat, però no l’únic.\nLlegeix també: Qui és qui a la nova directiva de l'EspanyolDe l’Àsia, per exemple, prové el veterà xinès Xu Genbao, que als seus 71 anys ha comprat La Hoya Lorca, de Segona B. Propietari d’un equip i una acadèmia a la Xina, Xu Genbao s’ha proposat construir una ciutat esportiva nova i ascendir el club a Segona en tres anys. Xu Genbao, però, lidera un projecte modest, res a veure amb la fortuna de Wang Jianlin, un dels homes més rics de la Xina i propietari del 20% de l’Atlètic de Madrid des de fa uns mesos. Wang Jianlin, membre del Partit Comunista Xinès, fa anys que aposta pel futbol, portant nens xinesos per entrenar-se a l’Atlètic, el Vila-real i el València, amb els diners del Projecte Wanda, la seva Fundació. Més tard va interessar-se per comprar el València, i Florentino Pérez el va buscar per tancar acords comercials. Però va ser Enrique Cerezo qui va guanyar-se la seva confiança. El president matalasser admet que confia poder fer negocis amb Wang Jianlin en el cinema, ja que Cerezo produeix films i el xinès és el propietari de la xarxa de cinemes més important del planeta, AMC, amb més de 500 sales.\n“Als xinesos els agrada Europa i amb el futbol tindran presència aquí, els donarà impuls” ”\nL'indi Ali Syed amb el Racing\n"Sakamoto volia que el Sabadell estigués a l’altura del Madrid i el Barça com a marca per fer negocis al Japó" ”\nSakamoto quan va arribar a Sabadell


El joc del Barça continua sense ser brillant però els resultats dels blaugranes són millors que els del Madrid - Esport3 - TV3 i Catalunya Ràdio\nA tres dies del clàssic, Madrid i Barça comencen a centrar-se en el duel després d'exposar les seves limitacions a Europa\nFrancesc Latorre 27/02/2020 - 12.45 Actualitzat 27/02/2020 - 14.26\nDesprés de jugar els respectius partits de Champions contra el Nàpols i el Manchester City, Barça i Madrid miren ja cap al clàssic de diumenge al Bernabéu. Una cita a la qual els blaugranes arriben com a líders de la Lliga, però amb només dos punts de marge sobre els blancs. Així, doncs, una victòria dels de Zidane els tornaria al capdamunt de la classificació.\nNi els uns ni els altres hi arriben en un gran moment anímic però els de Setién hi arriben amb una millor ratxa de resultats. Després d'una ratxa de 21 partits sense perdre, ara el Madrid n'ha encadenat 5 en què només ha aconseguit una victòria i un empat. Les derrotes contra la Reial Societat, el Llevant i el City han suposat l'eliminació a la Copa del Rei, perdre el lideratge a la lliga i veure's molt a prop del comiat de la Champions. Guanyar el Barça diumenge s'ha convertit en més que una obligació per no despenjar-se dels blaugranes en el títol en què, a priori, tenen més opcions. Zidane va dir després de perdre contra el City que el clàssic és una oportunitat excel·lent per refer-se de tot plegat.\nEl joc del Barça continua sense ser brillant i la sensació de vulnerabilitat contra rivals d'entitat continua latent. Però, a diferència del que li passa al Madrid, els de Setién han aconseguit treure bons resultats en els darrers compromisos. Dels mateixos cinc últims partits, el Barça només n'ha perdut un, que també va suposar l'eliminació de la Copa del Rei. N'ha guanyat tres i n'ha empatat un altre, el de la Champions a Nàpols, un empat que deixa ben encarrilat l'accés als quarts de final.\nEsclar que, com diu el tòpic, un clàssic sempre és un clàssic i es tracta d'un partit diferent de la resta en què les estadístiques prèvies solen servir de ben poca cosa. Qui el guanyi, però, sortirà reforçat moralment de cara al que queda de Lliga.


GABINET DE PREMSA DE LA I JORNADA PER A FAMÍLIES AMB SÍNDROME DE LYNCH - Galènia\nEl dissabte 22 de novembre del 2014 es van reunir de nou i per segona vegada les famílies afectades per la síndrome de Lynch. En aquesta ocasió, la jornada va ser organitzada per Asociación de Familias Afectadas por el Síndrome de Lynch (AFAL), però va seguir coordinada conjuntament per l’Hospital Universitari Vall d’Hebron-Vall d’Hebron Institut d’Oncologia (VHIO) i l’Hospital Clínic de Barcelona.\nPer donar la màxima visibilitat a la jornada i a l’Associació (AFAL), i donat l’èxit de la Jornada realitzada en 2012, l’organització va contactar de nou amb Galènia perquè ens encarreguéssim de la gestió del gabinet de premsa per a la difusió de la jornada. A més, des de Galènia ens vam encarregar, també, de donar suport a la gestió de les xarxes socials d’AFALynch, tant en els dies previs com durant la jornada.\nPer a més informació veure: ¿Tienes un minuto? Tengo Síndrome de Lynch


Irineu Esteve acaba tercer a la general de la Copa d'Europa | Andorra Difusió\nIrineu Esteve acaba tercer a la general de la Copa d'Europa\nIrineu Esteve ha tancat la primera temporada en categoria absoluta ocupant una plaça al podi a la general de la Copa d'Europa. En la darrera prova de les finals sortia amb gairebé 2 minuts de desavantatge. Distància que ha pogut recuperar gràcies a fer el segon millor temps del dia en els 15 quilòmetres patinadors.\nHa estat una cursa apassionant. Els participants sortien amb els dos temps de divendres en els 3 quilòmetres lliures i dissabte en els 15 estil clàssic. Irineu Esteve ha sortit a 1 minut i 48 segons del millor temps i a 39 segons de Rigoni, líder de la Copa d'Europa. En el primer parcial els 39 segons s'han quedat en 19, en el tercer a 12 i en l'últim parcial l'esquiador andorrà ja estava a només 2 segons de Rigoni.\nEn el darrer tram de cursa Irineu Estve ha pagat l'esforç d'intentar atrapar el líder i ha acabat entrant a 13 segons de Rigoni com a 9è classificat després de fer el segon millor temps del dia. L'esforç ha pagat la pena, Rigoni ha aixecat el títol de Campió d'Europa però Irineu Esteve ha acabat tercer, dintre el podi del campionat continental, tot just en l'any del seu debut en categoria absoluta. Amb aquesta prova l'esquiador de la FAE i Naturlàndia tanca la temporada a nivell internacional.


Estem acostumats a que les decisions de política i gestió sanitària s’ajustin poc a l’evidència disponible, però poques vegades observem que les reformes presentades oblidin l’evidència generada pel mateix sistema de salut que les proposa. Aquest és el cas de l’Estratègia Nacional d’Atenció Primària i Salut Comunitària (ENAPISC). La reforma planteja que els directors dels equips d’atenció primària siguin seleccionats per votació dels membres del seu equip. Justament aquest era el mètode aplicat inicialment per escollir-los. Així ho fèiem en els moguts anys vuitanta, quan la reforma d’atenció primària estava liderada per uns professionals amb més bones intencions que experiència i coneixement.\nCom era de preveure, la fórmula populista va ser ràpidament abandonada perquè els directors, llavors anomenats coordinadors, es convertien en delegats sindicals de l’equip. Lògicament es devien més als que els havien escollit que a l’empresa que els contractava. En conseqüència, l’estructura directiva no considerava que en formessin part i els equips quedaven cada vegada més allunyats de les grans decisions.\nSeguint la llei del pèndol, als noranta vam abandonar aquests coordinadors escollits per crear uns directors designats arbitràriament per l’estructura directiva. Ja no són delegats sindicals sinó uns directius preocupats perquè els equips aconsegueixin els objectius fixats pel Catsalut. Són uns directius transaccionadors que reparteixen premis i castics dins del marc que facilita el model de gestió per objectius. Hem creat un entorn organitzatiu Taylorisa que només considera la motivació extrínseca dels treballadors. Malgrat tractar-se d’un entorn professional que precisa créixer i millorar observem pocs directors que exerceixen un lideratge transformador i promotor de la motivació intrínseca.\nEntenc que el Departament de Salut vulgui canviar el model però la solució no és tornar als anys vuitanta. Si retrocedim, no promourem una atenció centrada en la persona ni desenvoluparem models de gestió de l’experiència del pacient. La millora de l’estructura directiva passa per la seva professionalització. L’empresa ha d’assumir les seves responsabilitats i escollir els directius segons mèrits. Els professionals hem de participar activament en tot aquest procés de selecció per ajudar a trobar la persona més adequada. Una vegada escollida, hem de facilitar que segueixi treballant estretament amb l’equip amb estratègies com pot ser l’aplicació d’un model d’avaluació 360º.\nEl “bonisme” d’alguns gerents que diuen “escoltar i implicar” els professionals no és una veritable participació. La participació ha d’estar perfectament reglada. Els representants professionals han de ser escollits pels seus companys entre els de més prestigi. Aquesta participació no s’ha de limitar a la selecció del director sinó que ha de cobrir per tots els aspectes de gestió i govern de l’equip. A l’atenció primària el canvi és relativament senzill. Només cal modificar les actuals juntes clíniques consultives per atorgar-les un veritable rol executiu. Entenc que la decisió final ha de recaure en el gerent en els temes de gestió i en la propietat en els aspectes de govern, però millorarem molt els resultats si els professionals tenim molt més pes en aquests tipus de situacions.\nComparteixo la necessitat de canviar el rol dels directors d’equip per facilitar la participació professional, l’autonomia i avançar cap a la gestió de l’experiència del pacient. Malauradament el model proposat per l’ENAPISC no ens permet caminar en la línia desitjada. Proposo estructurar la participació professional, i fixar un mecanisme meritocràtic, transparent i no polititzat d’accés als càrrecs de gestió sanitària. Esperem que l’ENAPISC no sigui un altra oportunitat perduda per millorar l’atenció primària.


per Redacció - Fotografia: Iter5 26/07/2015 00:00h\nEl Jaafari i Eva Ribalta guanyen la Nectarina AtlÃ¨tica Fruits de Ponent| RedacciÃ³ - Fotografia: Iter5\nLa Nectarina Atlètica Fruits de Ponent ha coronat aquest diumenge Abderrahim El Jaafari i Eva Ribalta, en els 10 quilòmetres, i Bashir Butt i Raki Garsaball, en els 5, com a guanyadors de la darrera prova de la Lliga Ponent abans de l'aturada de l'estiu.\nLa seva tercera edició d'aquesta cita, que s'ha celebrat sobre dos distàncies (10 i 5 quilòmetres), ha aplegat uns 400 atletes en una jornada prou lluïda i que el dissabte anterior va haver de ser ajornada degut a la climatologia adversa. Aquest diumenge el sol ha presidit una matinal amb una temperatura molt agradable, res a veure amb la que hem tingut durant les setmanes anteriors.\nEn la cursa llarga, l'independent Abderrahim El Jaafari ha ofert una autèntica exhibició i ha repetit el seu triomf de l'any passat, imposant-se amb un temps de 32.17, mentre que segon ha estat Jaume Grau (AA Xafatolls), amb 35.43, i tercer Francisco Macías (CA Aitona), amb 37.20.\nEn dones, Eva Ribalta s'ha imposat amb un crono de 39.11. La vencedora, que ha tret més de 5 minuts a la segona classificada, ha estat acompanyada al podi per Toni Hermoso (Maratonians del Segre), amb 44.25, i per Elisa Lladós (Clos Pons Thai Runners), amb 45.35.\nPel que fa a la cursa de 5 quilòmetres, també s'han batut els rècords de la prova, tant en homes com en dones. En la cursa masculina, Bashir Butt, dels Fondistes Cervera, ha venÃ§ut amb claredat amb un temps de 17.45, seguit de Xavier Puigredon, de l'AA Xafatolls, amb 18.29, i de Sergi Bernaus, també del Fondistes Cervera, amb 18.44. En dones, la més ràpida ha estat Raki Garsaball (Clos Pons Thai Runners), amb un temps de 21.19, seguida a poc menys d'un minut per la independent Olivia Bellaubí, amb 22.07, i per Laura Malo (CA Barbastro), amb 24.04.\nEl circuit, una barreja d'urbà i rural, ha creuat una part del nucli urbà d'Alcarràs però també ha inclòs camins de l'entorn. La sortida i l'arribada ha estat situades davant del Pavelló Poliesportiu d'Alcarràs, amb tres avituallaments d'aigua, situats als kilòmetres 3, 5 i 7 aproximadament a la cursa llarga. A la cursa de 5 kilòmetres també hi ha hagut un avituallament. El recorregut ha estat degudament senyalitzat i marcat a cada quilòmetre.\nLa prova ha promocionat un any més la fruita dolÃ§a i, per aquest motiu, un dels obsequis que s'han endut els guanyadors de la cursa ha estat un lot de fruita. La Nectarina Atlètica Fruits de Ponent també ha tingut el seu vessant solidari, atès que, com en l'anterior edició, l'organització ha destinat 1 euro de les inscripcions a una causa solidària, en aquest cas a l'Associació Contra el Càncer de Lleida.\nUna de les novetats d'aquest any venia de la mà de Fruits de Ponent, ja que el recorregut de la cursa de 5 kilòmetres passava per dins de les instal·lacions de l'empresa.\n\_r\_n Classificacions cursa 10 quilòmetres\n\_r\_n Classificacions cursa 5 quilòmetres


La Vella critica el límit de 160 persones per castell del Procicat: "Els castells els hem de fer entre tots"\nEn canvi, la Joves valora positivament el protocol perquè "permetrà fer castells d'una forma més segura tant als locals d'assaig com a les places"\nLa Colla Vella començarà els assajos el proper divendres COLLA VELLA\nDimarts, 14 Setembre 2021 23:01\nLes dues colles dels Xiquets de Valls han rebut de manera diferent el nou protocol aprovat pel Procicat, elaborat pel Departament de Cultura i que s'ha treballat conjuntament amb la Coordinadora de Colles Castelleres de Catalunya (CCCC), i que permet fer castell de fins a 160 persones.\nEls caps de colla s'hi han referit aquesta tarda durant la roda de premsa de presentació del cartell de Sant Úrsula. El cap de colla de la Colla Vella dels Xiquets de Valls, Albert Martínez, considera que, tot i ser un avenç, "no puc estar content". Martínez troba absurd, des d'un punt de vista de seguretat davant la pandèmia, fixar un límit determinat de camises per fer un castell: "Per mi, el número de 160 no l'entenc. Jo entenc que les persones hagin d'estar vacunades, que necessitem que vagin amb mascareta, que ens haguem de rentar les mans o que es mantingui una distància, però hagi de ser jo qui digui qui va o qui no va a fer castells?" I ha afegit : "Si jo faig pinya, tinc 3 o 4 persones al meu voltant. Si al darrera meu hi ha 20, 25 o 40 castellers, a mi m'afecta tant?" . Finalment, el cap de colla dels rosats ha estat clar: "Que no esperin que això acabarà aquí i que hem d'anar amb 160 castellers. Els castells els hem de fer entre tots i hem d'anar-hi tots: potser seran 125, 164 o 235, depenent del castell".\nPer la seva banda, el cap de colla de la Joves Xiquets de Valls, Jaume Martí, ha valorat positivament el nou protocol perquè "ens permet fer castells d'una manera segura, tant als locals d'assaig com a les places". Martí admet que 160 camises "no són tota la quantitat de gent que hi ha a la colla", però recorda que "venim d'un protocol de fa més d'un any, de 25 persones".\nL'alcaldessa de Valls, Dolors Farré, també s'ha referit a l'anunci del Procicat: "Demostra el que veníem dient i treballant durant tant de temps: els castells són segurs, ens ha costat de fer-ho entendre, però estem satisfets perquè finalment per Santa Úrsula podrem veure castells una altra vegada". I ha sentenciat: "quan les coses es fan bé, donen els seus resultats".\nAquest dimecres al matí es reunirà a Valls la Coordinadora de Colles Castelleres de Catalunya (CCCC) per valorar el protocol i resoldre els dubtes tècnics i sanitaris de les noves mesures.


L’Ajuntament de Sabadell, el Consell Intersectorial d’Empresaris de Sabadell i Comarca (CIESC), Petita i Mitja Empresa de Catalunya (PIMEC), Cambra de Comerç de Sabadell, Comissions Obreres de Catalunya (CCOO) i Unió General de Treballadors (UGT) han segellat amb data del 15 de juny de 2021 una declaració conjunta per a la creació de la Taula per al Desenvolupament Econòmic i la Competitivitat de Sabadell. L’aliança pretén rellançar el dinamisme socioeconòmic i la promoció dels actius i potencialitats de la ciutat per mitjà d’una eina estable de diàleg i col·laboració publico-privada.\nAquesta Taula té com a llavor el pla de reactivació econòmica que l’Ajuntament de Sabadell ha posat en marxa per fer front a les conseqüències econòmiques i socials provocades per la COVID-19. A banda de tractar mesures puntuals i conjunturals s’ha valorat necessari constituir un òrgan estable per avançar i compartir entre l’Ajuntament i els agents socioeconòmics locals l’estratègia a seguir per la ciutat a mig i llarg termini per afrontar en la millor de les condicions els reptes futurs en matèria econòmica i d’ocupació.\nLes entitats i institucions implicades participaran en grups de treball aportant coneixement i visió critica i aspectes clau a millorar. Els àmbits de treball de la Taula per al Desenvolupament Econòmic i la Competitivitat de Sabadell seran la promoció de la ciutat i captació d’inversions, així com un pla d’internacionalització de la ciutat, un pla d’impuls a l’emprenedoria en activitats innovadores, com un hub d’innovació i de recerca vinculat al projecte Gran Via del Coneixement. Alhora es tractarà la modernització dels polígons i l’impuls de l’eficiència energètica a les empreses i polígons fomentant l’economia circular, així com la simplificació administrativa en els tràmits que afecten les activitats econòmiques industrials i comercials i l’impuls del comerç de proximitat. També la Taula abordarà l’impuls de llocs de treball de qualitat i la formació de professionals vinculada a les noves tecnologies i especialitzacions econòmiques.


Tsipras demana dissoldre el Parlament grec i avançar les eleccions al 7 de juliol\nEl primer ministre grec formalitza la decisió anunciada després de la derrota electoral de Syriza en les eleccions europees del 26 de maig\n10/06/2019 - 23.37 Actualitzat 10/06/2019 - 23.51\nEl primer ministre grec, Alexis Tsipras, amb el president del país, Prokopis Pavlópulos (EFE)\nEl primer ministre grec, Alexis Tsipras, ha sol·licitat al president de Grècia, Prokopis Pavlópulos, la dissolució del Parlament i la convocatòria d'eleccions anticipades el 7 de juliol. Amb la visita al president, Tsipras ha formalitzat una decisió que va anunciar després de la derrota electoral del seu partit, Syriza, en les eleccions europees del 26 de maig i les locals de la setmana passada, quan la coalició d'esquerres va quedar nou punts per sota de la conservadora Nova Democràcia.\nTsipras ha explicat a Pavlópulos que, arran del resultat electoral, s'hauria obert un període de més de quatre mesos d'incertesa electoral, la qual cosa creu que no és positiu per a l'economia del país:\n"Li demano, assumint tota la meva responsabilitat, que dissolgui el Parlament i convoqui eleccions per renovar el mandat popular."\nTan bon punt el president publiqui el decret corresponent, quedarà oberta la campanya electoral. Això es preveu que passi aquest dimarts.\nSyriza intentarà capgirar les enquestes\nL'objectiu de Syriza és reduir, en la mesura del possible, l'ampli avantatge que té Nova Democràcia als sondejos. A diferència de les eleccions del setembre del 2015, les segones que va convocar Tsipras en un any arran de la fractura del seu grup parlamentari i la seva posterior dimissió, aquesta vegada no és necessari formar un govern de transició.\nEl primer ministre només substituirà el ministre de l'Interior, Alexis Jaritsis, per una personalitat independent.\nDesprés de reunir-se amb el president del país, Tsipras presentarà el seu programa de govern, que inclou el compromís de crear mig milió de llocs de treball en els pròxims quatre anys i un nou augment del salari mínim. A més, promet un sistema tributari més just, una administració més eficient i més atenció a la protecció del medi ambient.


Tractat d'Aleksandrópol - Viquipèdia, l'enciclopèdia lliure\n(S'ha redirigit des de: Tractat d'Alexandropol)\nEl tractat d'Aleksandrópol (en turc: Gümrü Antlaşması) fou un tractat de pau entre Armènia i Turquia que va posar fi a la Guerra turco-armènia i va acabar amb el somni de la Gran Armènia que havia establert el Tractat de Sevres (1920). El tractat es va signar al 2 de desembre de 1920 a la ciutat de Gyumri (República Democràtica d'Armènia).\nEls nacionalistes turcs, disconformes amb el Tractat de Sevres, van atacar la part dels territoris assignats a Armènia i que aquesta controlava. Armènia, que rebia ajuda en armament dels britànics, es va veure atacada al mateix temps per la República Socialista Soviètica de l'Azerbaidjan, governada pels comunistes, circumstància que el juny de 1920 la van obligar a signar un alto el foc per poder atendre al front turc. El juliol els turcs van donar suport a la presa del poder pels comunistes a Nakhtxivan, on es va formar una República soviètica independent. El setembre Armènia va signar la pau amb Azerbaijan cedint Zangechur i l'Alt Karabakh, i reconeixent el govern de Nakhtxivan. La guerra va continuar contra Turquia que va seguir amb el seu avanç. El novembre els turcs van prendre Aleksandrópol (Gyumri) i el 3 de desembre es va signar la pau en virtut de la qual Armènia va renunciar a tots els districtes de l'Asia Menor que abans de la guerra eren turcs, així com a Kars i Ardahan, reconeixent la independència de Nakhtxivan.[cal citació]\nObtingut de «https://ca.wikipedia.org/w/index.php?title=Tractat_d%27Aleksandrópol&oldid=26721513»